|  |  |  |
| --- | --- | --- |
| **Berzence Nagyközség Polgármesterétől****Berzence, Szabadság tér 19.****Telefon: 82/546-091****e-mail: berzencepolgarmester@gmail.com** | Berzence | **Hivatali kapu:** **rövid neve: SJFDI,** **KRID** **azonosító: 601024153** |

**Ügyiratszám: BER/1043-2/2025.**

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év szeptember hó 30. napján tartandó ülésére**

*4. napirendi pont*

**Tárgy: Véleménynyilvánítás a 2026/2027-es tanévre vonatkozó általános iskolai felvételi körzethatárról**

**Előterjesztő: Keszericze István polgármester**

**Tisztelt Képviselő-testület!**

A nemzeti köznevelésről szóló 2011. évi CXC. törvény (továbbiakban: Nkt.) 50. § (8) bekezdése értelmében a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

Az Nkt. mellett a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: R.) 24. §-a tartalmaz rendelkezéseket.

• A 24. § (1) bekezdés alapján a felvételi körzetek megállapításához minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.

• Ezt követően az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

• Ugyanezen jogszabályi hely (1a) bekezdése alapján a települési önkormányzat a véleményéről, az Nkt. 50. § (10) bekezdése szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatáról február 15. napjáig tájékoztatja az illetékes tankerületi központot.

Jelen véleménynek tehát tartalmaznia kell a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. A jegyzői nyilvántartásban jelenleg 26 fő a Berzencén lakóhellyel, tartózkodási hellyel rendelkező hátrányos helyzetű, általános iskolába járó gyermek.

A R. 24. § (3) bekezdése értelmében nem jelölhető ki kötelező felvételt biztosító iskolának az az általános iskola, amely körzetének kialakításánál a hátrányos helyzetű gyermekek körzeti aránya túllépésére vonatkozó rendelkezés nem tartható meg, feltéve, hogy a hátrányos helyzetű tanulók körzeti aránya elérné az ötven százalékot, és egyébként a település többi iskolája elégséges férőhellyel rendelkezik a település összes tanköteles tanulójának felvételéhez. Az elégséges férőhelyek meglétét az iskola alapító okiratában, szakmai alapdokumentumában meghatározott maximális tanulói létszám alapján kell megállapítani.

A fentiek alapján az Önkormányzatnak a következő kérdéskör tekintetében szükséges állást foglalnia:

- a 2026/2027. tanévre meghatározott általános iskolai körzethatár (Berzence teljes közigazgatási területe tekintetében a Kavulák János Általános Iskola) változtatás nélkül elfogadható-e, vagy

- javasolja-e annak változtatását.

Fentiek alapján az alábbi határozati javaslatot terjesztem a tisztelt Képviselő-testület elé.

**HATÁROZATI JAVASLAT:**

**…/2025.(IX.30.) KT határozat**

1./ Berzence Nagyközség Önkormányzat Képviselő-testülete a 2026/2027-es tanévre vonatkozó iskolai felvételi körzet meghatározásához tájékoztatja a Kaposvári Tankerületi Központot, hogy a jegyzői nyilvántartásban jelenleg 26 fő a Berzence lakóhellyel, tartózkodási hellyel rendelkező hátrányos helyzetű általános iskolába járó gyermek.

2./ A Képviselő-testület a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24. § (1) bekezdésében meghatározott véleményezési jogkörében eljárva egyetért azzal, hogy a Berzencei Kavulák János Általános Iskola (7516 Berzence, Virág utca 10.) felvételi körzethatára Berzence Nagyközség teljes közigazgatási területe legyen.

3./ A fenti döntésről a Kaposvári Tankerületi Központot írásban tájékoztatni kell.

Határidő: 2025. október 15.

Felelős: Keszericze István polgármester

Berzence, 2025. szeptember 18.

P. h.

|  |  |
| --- | --- |
|  | Keszericze István |
|  | polgármester |